b'\n_START_ARTICLE_\nMihael Butara\n_START_SECTION_\n\xc5\xbdivljenje in delo\n_START_PARAGRAPH_\nPred 2. svetovno vojno je bil delavec. Aprila 1941 se je kot prostovoljec javil v vojsko Kraljevine Jugoslavije. Po kapitulaciji se je pridru\xc5\xbeil narodnoosvobodilni borbi. \xc4\x8clan partije je postal 1942. V partizanih je bil med drugim politi\xc4\x8dni komisar \xc4\x8dete in bataljona ter \xc5\xa0ercerjeve brigade in udele\xc5\xbeenec pohoda 14. divizije na \xc5\xa0tajersko. Po osvoboditvi je opravljal razne dol\xc5\xbenosti v varnostnih organih in bil komandant voja\xc5\xa1kega okro\xc5\xbeja Ljubljana ter republi\xc5\xa1ki sekretar za ljudsko obrambo Socialisti\xc4\x8dne republike Slovenije. Leta 1964 je v Beogradu kon\xc4\x8dal Vi\xc5\xa1jo voja\xc5\xa1ko akademijo JLA. Od 1978 je bil sekretar sekretariata Socialisti\xc4\x8dne republike Slovenije za ljudsko obrambo. V vodstvenih telesih Zveze zdru\xc5\xbeenj borcev NOB Slovenije si je zlasti prizadeval za \xc5\xa1irjenje in razvijanje revolucionarnih in bojnih tradicij ter uveljavljanja splo\xc5\xa1ne ljudske obrambe in dru\xc5\xbebene samoza\xc5\xa1\xc4\x8dite. Napisal je ve\xc4\x8d spominskih \xc4\x8dlankov in razprav na temo narodnoosvobodilne borbe in splo\xc5\xa1ne ljudske obrambe.'